Gerbiami Kolegos,
 

Informuojame Jus dėl civilinės aviacijos ir imigracijos nustatytų reikalavimų asmenims, atvykstantiems į Hurgados ir Šarm el Šeicho oro uostus.

HURGADOS ORO UOSTAS 

Imigracijos reikalavimai 

1. Turistinė Egipto viza galioja 4 savaites. Papildomos 2 savaitės skiriamos išvykimui. Jeigu asmuo išvyksta vėliau nei po 6 savaičių, jis privalo sumokėti baudą 154 EGP (Egipto svarų).
2. Asmuo, vykstantis į Egiptą su diplomatiniu pasu, privalo iš anksto gauti vizą Egipto Arabų Respublikos ambasadoje, esančioje Kopenhagoje. Šis pasas reikalingas vykstant į Egiptą oficialiu vizitu. Atvykus į Egiptą ir pateikus diplomatinį pasą, vizos nėra išduodamos. Keliaujant į Egiptą privačiais tikslais, Lietuvos pilietis privalo keliauti su Lietuvos Respublikos pasu (žalios spalvos arba ES bordo spalvos).

3. Asmuo, neturintis pilietybės, oro uoste registruojamas atskira tvarka. Rezervuojant keliones asmenims, neturintiems pilietybės, būtina apie tai informuoti įrašant žinutę rezervacijoje ne vėliau kaip likus 24 valandoms iki išvykimo. 

Civilinės aviacijos reikalavimai
1. Asmuo, atvykęs į Hurgadą, ir išvykstantis ne vėliau kaip po 4 savaičių nuo atvykimo datos į Hurgadą, gali išvykti užsakomuoju skrydžiu, pateikiant bilietą pirmyn atgal arba tik atgal.

2. Asmuo, atvykęs į Hurgadą ir išvykstantis po  4-12 savaičių, gali išvykti užsakomuoju skrydžiu, laikantis šių sąlygų:

· išvykstamasis užsakomasis skrydis vykdomas tos pačios aviakompanijos, su kuria atvyko;

· pateikiamas bilietas pirmyn atgal, išduotas ne vėliau nei atvykimo data.  

3. Asmuo, atvykęs į Hurgadą ir išvykstantis vėliau nei po 12 savaičių nuo atvykimo datos, gali išvykti tik reguliariu skrydžiu iš bet kurio Egipto oro uosto.
ŠARM EL ŠEICHO ORO UOSTAS

Imigracijos reikalavimai 

1. Turistinė Egipto viza galioja 4 savaites. Jeigu asmuo išvyksta vėliau nei po 4 savaičių, jis privalo sumokėti baudą 154 EGP (Egipto svarų).

2. Asmuo, vykstantis į Egiptą su diplomatiniu pasu, privalo iš anksto gauti vizą Egipto Arabų Respublikos ambasadoje, esančioje Kopenhagoje. Šis pasas reikalingas vykstant į Egiptą oficialiu vizitu. Atvykus į Egiptą ir pateikus diplomatinį pasą, vizos nėra išduodamos. Keliaujant į Egiptą privačiais tikslais, Lietuvos pilietis privalo keliauti su Lietuvos Respublikos pasu (žalios spalvos arba ES bordo spalvos).

3. Asmuo, neturintis pilietybės, oro uoste registruojamas atskira tvarka. Rezervuojant keliones asmenims, neturintiems pilietybės, būtina apie tai informuoti įrašant žinutę rezervacijoje ne vėliau kaip likus 24 valandoms iki išvykimo. 

Civilinės aviacijos reikalavimai
1. Asmuo, atvykęs į Šarm el Šeichą, privalo išvykti ne vėliau kaip po 4 savaičių nuo atvykimo datos į Šarm el Šeichą.

2. Asmuo, atvykęs į Šarm el Šeichą ir išvykstantis ne vėliau kaip po  4 savaičių nuo atvykimo datos, gali išvykti užsakomuoju skrydžiu, laikantis šių sąlygų:

a. išvykstamasis užsakomasis skrydis vykdomas tos pačios aviakompanijos, su kuria atvyko;

b. pateikiamas bilietas pirmyn atgal, išduotas ne vėliau nei atvykimo data.  

3. Asmuo, atvykęs į Šarm el Šeichą ir išvykstantis vėliau nei po 4 savaičių nuo atvykimo datos, gali išvykti tik reguliariu skrydžiu iš bet kurio Egipto oro uosto.
4. Jeigu asmuo, atvykęs į Hurgadą, pageidauja ne vėliau kaip po 4 savaičių išvykti iš Šarm el Šeicho užsakomuoju skrydžiu,  jis privalo gauti Šarm el Šeicho oro uosto generalinio direktoriaus leidimą. Asmuo, atvykęs į Šarm el Šeichą, turi pateikti žemiau išvardintus dokumentus Novaturo gidui, kuris rūpinasi leidimo gavimu. Novaturas neatsako už Šarm el Šeicho oro uosto generalinio direktoriaus sprendimus. Reikalingi dokumentai leidimui gauti: 

· paso kopija;

· paso puslapio su atvykimą patvirtinančiu antspaudu kopija,

· viešbučio vaučeris, 

· skrydžio bilietas, 

· kelionės maršrutas, likus 3 dienoms iki išvykimo.

Asmuo, atvykęs į Hurgadą ar Šarm el Šeichą užsakomuoju ar reguliariu skrydžiu, visada gali išvykti reguliariu skrydžiu. Norint išvykti užsakomuoju skrydžiu, reikia laikytis aukščiau nurodytų civilinės aviacijos reikalavimų. 
